《春思诗》
南北朝·萧子云

春风荡罗帐，馀花落镜奁。池荷正卷叶，庭柳复垂檐。

竹柏君自改，团扇妾方嫌。谁能怜故素，终为泣新缣。

作者简介：（487—549）南朝梁南兰陵（今江苏常州）人，字景乔。萧子恪弟。齐世，封新浦县侯。入梁，降爵为子。起家秘书郎，官至侍中、国子祭酒，领南徐州大中正。侯景之乱，宫城失守，奔晋陵，饿死于僧房。通文史，善草隶。梁初，承旨改定郊庙歌辞。有《晋书》、《东宫新记》。今存《晋书》辑本。